### NN 122/2015 (6.11.2015.), Pravilnik o zaštitnim i sigurnosnim zonama oko vojnih lokacija i građevina

MINISTARSTVO OBRANE

2325

Na temelju članka 92. stavka 1. Zakona o obrani (»Narodne novine«, br. 73/13 i 75/15), uz suglasnost ministra nadležnog za graditeljstvo, donosim

PRAVILNIK

O ZAŠTITNIM I SIGURNOSNIM ZONAMA OKO VOJNIH LOKACIJA I GRAĐEVINA

Članak 1.

Ovim Pravilnikom utvrđuju se kriteriji i postupak za određivanje zona zabranjenog građenja, zona ograničenog građenja i zona kontroliranog građenja oko vojnih lokacija i građevina (u daljnjem tekstu zaštitna i sigurnosna zona).

Članak 2.

(1) Pod zaštitnom i sigurnosnom zonom u smislu ovoga Pravilnika podrazumijevaju se područja s posebnim režimom korištenja, radi zaštite interesa obrane na određenom području i funkcionalnog održavanja vojnih lokacija i građevina, povećanja njihove sigurnosti kao i opće sigurnosti ljudi i imovine.

(2) U postupku izdavanja lokacijske dozvole i građevinske dozvole mogućnosti i uvjeti građenja u zaštitnoj i sigurnosnoj zoni utvrđuju se u skladu s odredbama ovoga Pravilnika.

(3) Ako prostornim planom nisu određene zaštitne i sigurnosne zone u postupku izdavanja lokacijske dozvole i građevinske dozvole, mogućnost i uvjeti građenja utvrđuju se u skladu s posebnim uvjetima koje utvrđuje ustrojstvena jedinica za poslove graditeljstva Ministarstva obrane.

Članak 3.

(1) Zaštitne i sigurnosne zone utvrđuju se na temelju kriterija zadanih u tablicama iz Priloga 1. koje su sastavni dio ovoga Pravilnika.

(2) Određene zaštitne i sigurnosne zone sadrže izračun i situaciju vojne lokacije i građevine s ucrtanim zaštitnim i sigurnosnim zonama u skladu s tablicama iz stavka 1. ovoga članka.

Članak 4.

(1) Zaštitne i sigurnosne zone određuju se u prostornim planovima koji se donose na državnoj, područnoj (regionalnoj) i lokalnoj razini radi utvrđivanja funkcionalne cjelovitosti prostora i sustava od interesa za obranu.

(2) Zaštitne i sigurnosne zone određuju se u prostornim planovima u skladu sa stručnom podlogom zaštitnih i sigurnosnih zona koja se izrađuje u skladu s ovim Pravilnikom, a čiju izradu osigurava ustrojstvena jedinica za poslove graditeljstva Ministarstva obrane.

Članak 5.

Temeljni kriteriji koji se uzimaju u obzir pri određivanju zaštitnih i sigurnosnih zona ovise o:

– namjeni

– lokaciji i mikrolokaciji u odnosu na državne granice, u skladu s posebnim propisima

– stupnju zaštite i otpornosti koju pruža konfiguracija terena oko vojne lokacije i građevine

– vrsti izgradnje (nadzemna, podzemna ili podvodna građevina)

– stupnju izgrađenosti i urbaniziranosti okolnog prostora.

Članak 6.

(1) Vrste zaštitnih i sigurnosnih zona su:

– zona zabrane građenja

– zona ograničenog građenja

– zona kontroliranog građenja.

(2) Za svaku vrstu zaštitne i sigurnosne zone oko vojnih lokacija i građevina određuje se veličina zone koja ovisi o:

– prosuđenoj zaštiti vojnih lokacija i građevina od vanjskih utjecaja

– funkcionalnosti sustava veza

– zaštiti civilnih lokacija i građevina, ljudi i imovine od svih oblika negativnog djelovanja

– zaštiti područja oko vojnih lokacija i građevina od ratnih djelovanja

– funkcionalnom radu radarskih, obavještajnih i drugih sustava

– sigurnosti plovidbe i uporabi podvodnih vojnih građevina za potrebe obrane

– nesmetanom i sigurnom korištenju vojnih zrakoplovnih lokacija i građevina.

Članak 7.

(1) Od propisanih kriterija iz tablica iz članka 3. stavka 1. ovoga Pravilnika može se odstupiti uz suglasnost Ministarstva obrane u sljedećim slučajevima:

– ako je vojna lokacija ili građevina dugoročno neperspektivna za potrebe obrane, a sužavanjem zaštitnih i sigurnosnih zona neće se bitno remetiti postojeća funkcionalnost

– ako zaštitna zona obuhvaća postojeća naselja ili građevine u skladu s prostornim planom

– izgradnje kapitalnih prometnica, elektroenergetskih objekata i slično, kada bi njihova izgradnja izvan zaštitne i sigurnosne zone značajno poskupjela gradnju, a zaštitni interesi obrane dozvoljavaju smanjenje vrste i veličine zona.

(2) Ustrojstvena jedinica za poslove graditeljstva Ministarstva obrane u slučajevima iz stavka 1. ovoga članka utvrdit će posebne uvjete građenja pojedinih vrsta građevina.

Članak 8.

Danom stupanja na snagu ovoga Pravilnika prestaje važiti Pravilnik o zaštitnim i sigurnosnim zonama vojnih objekata (»Narodne novine«, br. 175/03).

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/15-04/37

Urbroj: 512-01-15-4

Zagreb, 26. listopada 2015.

Ministar

Ante Kotromanović, v. r.

|  |  |  |  |
| --- | --- | --- | --- |
| Tablica 1.1.: GRAĐEVINE ZA ELEKTRONIČKO IZVIĐANJE | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Krug polumjera do 1500 m od središta vojne lokacije i građevina | Zabrana građenja. |
| 2 | ZONA OGRANIČENOG GRAĐENJA | Krug polumjera do 3000 m od središta vojne lokacije i građevina | 1. Zabrana građenja građevina koje svojom visinom nadvisuju vojnu građevinu i time predstavljaju fizičku prepreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni, mogu se proširivati i dograđivati ovisno o konkretnim uvjetima u skladu s važećim prostornim planom, ali tako da se širenje usmjerava izvan ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguracije terena, karaktera građevine, njihove lokacije, moguće posljedice na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obavezna je potvrda Mistarstva obrane. |
| 3 | ZONA KONTROLIRANOG GRAĐENJA | Krug polumjera do 5000 m od središta vojne lokacije i građevina | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja ili predstavljaju »unosan cilj« mogućeg napada. Za takvu vrstu građenja potrebna je potvrda Ministarstva obrane. |

|  |  |  |  |
| --- | --- | --- | --- |
| Tablica 2.1.: VOJARNE, VOJNE LUKE, ZAPOVJEDNIŠTVA, ZAPOVJEDNA MJESTA I GRAĐEVINE | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 100 m od ograde – granice vojne površine odnosno od ruba obale ovisno od: mikrolokacije kompleksa, razmještaja i namjene građevina unutar kompleksa, karakteristika terena, okolne naseljenosti, i dr. | Zabrana građenja.  Za građenje bilo kakvih građevina u ovoj zoni obavezna je potvrda Ministarstva obrane. |
| 2 | I ZONA OGRANIČENOG GRAĐENJA | Krug polumjera do 500 m od antenskog stupa lokacije i građevine | 1. Zabrana građenja građevina koje svojom visinom nadvisuju vojnu građevinu i time predstavljaju fizičku prepreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojne građevine ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni, mogu se proširivati i dograđivati, ovisno o konkretnim uvjetima u skladu s važećim prostornim planom, ali tako da se širenje usmjerava izvan ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguraciji terena, karakteru građevine, njegovoj lokaciji, mogućim posljedicama na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obavezna je potvrda Ministarstva obrane. |
| 3 | II ZONA OGRANIČENOG GRAĐENJA | Krug polumjera do 1500 m od antenskog stupa lokacije i građevine | 1. Zabrana građenja građevina koje svojom visinom nadvisuju vojnu građevinu i time predstavljaju fizičku zapreku koja ometa rad vojnih uređaja na smjerovima od posebnog interesa\* za Oružane snage Republike Hrvatske.  2. Zabrana građenja građevina koje emitiranjem elektromagnetnih valova ili drugim zračenjima ometaju rad vojnih uređaja na smjerovima od posebnih interesa za Oružane snage Republike Hrvatske. |
| 4 | I ZONA KONTROLIRANOG GRAĐENJA | Krug polumjera do 3000 m od antenskog stupa lokacije i građevine | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja ili predstavljaju »unosan cilj« napada neprijatelja. Za takvu vrstu građenja potrebna je potvrda Ministarstva obrane. |
| 5 | II ZONA KONTROLIRANOG GRAĐENJA | Krug polumjera do 20 000 m od antenskog stupa lokacije i građevine | Dozvoljeno je građenje svih građevina osim građevina koje svojom visinom nadvisuju vojnu građevinu i time predstavljaju fizičku zapreku koja ometa rad vojnih uređaja na smjerovima od posebnih interesa za Oružane snage Republike Hrvatske. |

\*smjerovi od posebnog interesa – za svaki konkretni urbanistički plan za određenu vojnu građevinu definirat će smjerove koji su od interesa za ostvarivanje usmjerenih radijskih veza.

|  |  |  |  |
| --- | --- | --- | --- |
| Tablica 2.2.: GRAĐEVINE LOGISTIČKE NAMJENE | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 100 m od ograde – granice vojne površine ovisno od mikrolokacije kompleksa, razmještaja i namjene građevina unutar kompleksa, karakteristika terena, okolne naseljenosti dr. | Zabrana građenja. |
| 2 | ZONA OGRANIČENOG GRAĐENJA | Krug polumjera od 500 do 1500 m  računajući od središta vojne građevine. Prihvaća se podjela na dvije zone do 500 m i do 1500 m. | 1. Zabrana građenja građevina koje svojom visinom nadvisuju vojni kompleks ili građevinu i time predstavljaju fizičku prepreku koja ometa rad vojnih uređaja i instalacija.  2. Zabrana građenja industrijskih i energetskih građevina, dalekovoda, transformatora, antena, raznih građevina metalnih konstrukcija, elektronskih uređaja i drugih građevina koje emitiramjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izagrađeni u ovoj zoni, mogu se proširivati i dograđivati ovisno o konkretnim uvjetima u skladu s važećim prostornim planom, ali tako da se širenje usmjerava van ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguraciji terena, karakteru građevine, njegovoj lokaciji, mogućim posljedicama na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obavezna je potvrda Ministartva obrane. |
| 3 | ZONA KONTROLIRANOG GRAĐENJA | Krug polumjera od 3000 do 20 000 m računajući od središta vojne građevine. Prihvaćamo podjelu na dvije zone do 3000 m i do 20 000 m. | Dozvoljeno je građenje svih građevina osim građenja krupnih industrijskih građevina, odlagališta opasnog otpada i drugih građevina koji svojim tehničkim, tehnološkim i drugim karakteristikama mogu ometati rad vojnih uređaja ili predstavljaju »unosan cilj« mogućeg napada. Za takvu vrstu građenja potrebna je potvrda Ministarstva obrane. |

PRIPOMENA: Pod građevinama logističke namjene u ovom pregledu ubrajamo: radioničke, građevine za pripremu i podjelu hrane, požarne građevine, zdravstvene, vodoopskrbne, energetske i skladišta MS.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tablica 3.1.: ZRAČNE LUKE | | | | | | | | | |
| Red. broj | VRSTA ZAŠTITNE ZONE | ELEMENTI ZAŠTITNIH ZONA | | | | | | | DEFINICIJA ZAŠTITNE ZONE |
| Naziv | Prostorne značajke | | | »A« | »B« | »C« |
| 1 | ZONA ZABRANE GRAĐENJA | Temeljna staza | Širina (m) | USS | | 300 | 300 | 210 | Zabrana građenja. |
| US | | 180 | 180 | - |
| Ispred praga USS (m)´ | | | 150 | 100 | - |
| Prilazno-uzletne površine | Dužina (m) | | | 1.500 | 1.000 | 500 |
| 2 | ZONA OGRANIČENOG GRAĐENJA | Prilazno-uzletne površine | Unutrašnja  širina (m)´ | VFR | | 180 | 180 | 180 | 1. Zabranjeno građenje građevina, instalacija i drugih zapreka koje probijaju date norme.  2. Zabranjeno građenje građevina koje mogu biti izvor ometanja rada navigacijskih uređaja i uređaja za instrumentalno letenje, izvor ometanja za vizualno letenje kao i drugih građevina koje na neki način mogu ugroziti sigurnost letenja u zoni zračne luke.  3. Za građenje bilo kakvih građevina u ovoj zoni obavezna je potvrda Ministarstva obrane. |
| IFR | | 300 | 300 | 210 |
| Dužina (m) | | | 15.000 | 12.000 | 3000 |
| Divergencija | | | 15% | | |
| Nagib | Nove građevine | | 1,6%  1:62,5 | 2%  1:50 | 2%  1:50 |
| Postojeće zapreke | | 2%  1:50 | 2,5%  1:40 | 3,33%  1:30 |
|  | VFR | USS | 12,5% | 12,5% | - |
| US | 12,5% | 12,5% | - |
| IFR | USS | 15% | 15% | - |
| Vodoravna ravnina | Visina iznad srednje kote USS | | | 45m´ | | |
| Polumjer krugova (m) | | | 4000 | 3000 | 1800 |
| Konusna ravnina | Vanjski polumjer (m) | | | 5100 | 4000 | - |
| Nagib | | | 5%  1:20 | 5%  1:20 | - |
| Prijelazna ravnina | Nagib | | | 14,3%  1:7 | 14,3%  1:7 | - |
| 3 | ZONA KONTROLIRANOG GRAĐENJA | Vodoravna ravnina | Visina iznad srednje kote USS | | | 145 | 145 | - | Dozvoljeno je građenje, ali kod građenja krupnih industrijskih građevina potrebna je potvrda Ministarstva obrane. |
| Polumjer (m) | | | 10 000 | 5100 | 1800 |

|  |  |  |  |
| --- | --- | --- | --- |
| Tablica 3.2.: KOMPLEKSI POSTROJBI ZMIN-a | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 700 m od središta uređaja ovisno o: mikrolokaciji kompleksa i rasporedu građevina – uređaja unutar kompleksa, tehničkim karakteristikama uređaja i opremi, karakteristikama terena, okolnoj naseljenosti i dr. | Zabrana građenja. |
| Do 1500 m samo za specifične slučajeve |

|  |  |  |  |
| --- | --- | --- | --- |
| Tablica 3.3.: KOMPLEKS PROTUZRAČNE OBRANE | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 400 m od ograde odnosno granice vojne površine ovisno o: mikrolokaciji kompleksa, razmještaju i namjeni građevina unutar kompleksa, karakteristikama terena, okolnoj naseljenosti i dr. | Zabrana građenja. |
| 2 | ZONA OGRANIČENOG GRAĐENJA | Krug polumjera do 600 m, od središta vojne građevine odnosno granice vojne površine | 1. Zabrana građenja građevina koje svojom visinom nadvisuju vojnu građevinu ili kompleks i time predstavljaju fizičku zapreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni, mogu se proširivati i dograđivati, ovisno o konkretnim uvjetima u skladu s važećim prostornim planom, ali tako da se širenje usmjerava van ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguraciji terena, karakteru građevine, njegovoj lokaciji, mogućim posljedicama na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obavezna je potvrda Ministarstva obrane. |
| 3 | ZONA KONTROLIRANOG GRAĐENJA | Krug polumjera do 2000 m za tehničke položaje Krug polumjera do 1500 m za bojeve položaje rp | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja i predstavljaju »unosan cilj« napada. Za takvu vrstu građenja potrebna je potvrda Ministarstva obrane. |

|  |  |  |  |
| --- | --- | --- | --- |
| Tablica 3.4.: ZEMALJSKA RADIONAVIGACIJSKA SREDSTVA /ZRNS/ – RADIO FAROVI | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Krug polumjera do 20 m’ | Zabrana građenja. |
| 2 | ZONA KONTROLIRANOG GRAĐENJA | Krug polumjera do 100 m’ | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja i predstavljaju »unosan cilj« napada. Za takvu vrstu građenja potrebna je potvrda Ministarstva obrane. |

|  |  |  |  |
| --- | --- | --- | --- |
| Tablica 3.5.: ZEMALJSKA RADIONAVIGACIJSKA SREDSTVA (ZRNS) – RADIOGONIOMETRI | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Krug polumjera do 100 m | Zabrana građenja. |
| 2 | ZONA KONTROLIRANOG GRAĐENJA | Krug polumjera do 500 m | 1. Zabrana građenja građevina koje svojom visinom nadvisuju vojni kompleks ili građevinu i time predstavljaju fizičku zapreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa i predstavljaju »unosan cilj« napada.  3. Za građenje bilo kakvih građevina u ovoj zoni obavezna je potvrda Ministarstva obrane. |

|  |  |  |  |
| --- | --- | --- | --- |
| Tablica 4.1.: SKLADIŠTA POGONSKIH MATERIJALNIH SREDSTAVA | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | 500 m od ograde tehničkog dijela VSK | Zabrana građenja. |
| 2 | ZONA OGRANIČENOG GRAĐENJA | 1500 m od ograde tehničkog dijela VSK | 1. Zabrana građenja građevina koje svojom visinom nadvisuju vojnu građevinu i time predstavljaju fizičku zapreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni mogu se proširivati i dograđivati ovisno o konkretnim uvjetima u skladu s važećim prostornim planom, ali tako da se širenje usmjerava izvan ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguraciji terena, karakteru građevine, njegovoj lokaciji, mogućim posljedicama na rad vojnih uređaja, sigurnost i zaštitu tajnosti).  5. Za bilo kakvo građenje u ovoj zoni obvezna je potvrda Ministarstva obrane. |
| 3 | ZONA KONTROLIRANOG GRAĐENJA | 3000 m od ograde tehničkog dijela VSK | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja i predstavljaju »unosan cilj« napada. Za takvu vrstu građenja potrebna je potvrda Ministarstva obrane. |

|  |  |  |  |
| --- | --- | --- | --- |
| Tablica 4.2.: SKLADIŠTA UBOJITIH SREDSTAVA | | | |
| Red. broj | NAZIV ZAŠTITNE ZONE | VELIČINA ZAŠTITNE ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Zona 1.1. – 500 m (od ograde tehničkog dijela VSK) | Zona 1.1.: U ovoj zoni zabranjuje se bilo kakvo građenje osim za potrebe obrane. |
| 2 | ZONA OGRANIČENOG GRAĐENJA | Zona 2.1. – 1200 m (od ograde tehničkog dijela VSK) | Zona 2.1.. U ovoj zoni zabranjuje se građenje industrijskih građevina, stambenih zgrada, bolnica, škola, dječjih vrtića, odmarališta, drugih javnih građevina (u kojima se okuplja veći broj ljudi), magistralnih prometnica i dalekovoda iznad 110 kV. |
| Zona 2.2. – 800 m (od ograde tehničkog dijela VSK) | Zona 2.2.: Dozvoljeno je građenje ostalih prometnica, dalekovoda (ispod 110 kV) i pogonskih skladišta. Za svako građenje koje je dozvoljeno u zoni ograničenog građenja izvođač i/ili vlasnik građevine dužni su potpisati privolu za nenaknadu štete nastale na građevinama u slučaju akcidenata u vojnom kompleksu. |
| 3 | ZONA KONTROLIRANOG GRAĐENJA | Zona 3.1. – 2500 m (od ograde tehničkog dijela VSK) | Zona 3.1.: U ovoj zoni zabranjuje se građenje novih urbaniziranih naselja, bolnica, škola, dječjih vrtića, odmarališta, drugih javnih građevina (u kojima se okuplja veći broj ljudi). |
| Zona 3.2. – 1500 m (od ograde tehničkog dijela VSK) | Zona 3.2.: Dozvoljeno je građenje magistralnih prometnica i dalekovoda iznad 110 kV. Postojeća naselja mogu se proširivati u suprotnom smjeru od vojnog kompleksa. Za svako građenje koje je dozvoljeno u zoni kontroliranog građenja izvođač i/ili vlasnik građevine dužni su potpisati privolu za ne naknadu štete nastale na građevinama u slučaju akcidenta u vojnom kompleksu. |

|  |  |  |  |
| --- | --- | --- | --- |
| Tablica 5.1.: POLIGONI I VJEŽBALIŠTA | | | |
| Red. broj | NAZIV ZAŠTITNE ZONE | VELIČINA ZAŠTITNE ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 500 m od granice vojne površine (ovisno o mikrolokaciji, razmještaju i namjeni građevina unutar kompleksa, karakteristikama terena, okolnoj naseljenosti i dr.) | Zabrana građenja. |

NAPOMENA: Ako se na poligonu ili vježbalištu nalaze strelišta čije sigurnosne zone ili zaštitne zone građenja izlaze izvan granica poligona ili vježbališta, tada se u tom području primjenjuju zaštitne zone građenja za takvo strelište.

|  |  |  |  |
| --- | --- | --- | --- |
| Tablica 5.2.: STRELIŠTA | | | |
| Red. broj | NAZIV ZAŠTITNE ZONE | VELIČINA ZAŠTITNE ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Određuje se za svako strelište posebno i ovisi o sigurnosnoj zoni za konkretno strelište. Veličina sigurnosne zone određuje se prema vrsti oružja i streljiva koje se primjenjuje, konfiguraciji zemljišta i drugim uvjetima za svako strelište. | Zabrana građenja. |
| 2 | ZONA OGRANIČENOG GRAĐENJA | Na udaljenosti do 500 m od granica zone zabranjene gradnje. | 1. Zabrana građenja industrijskih građevina, stambenih zgrada, bolnica, škola, dječjih vrtića, odmarališta i drugih građevina s većim skupovima ljudi.  2. Dozvoljeno građenje prometnica, dalekovoda i skladišta (vidjeti vrstu i drugo).  3. Za građenje bilo kakvih građevina u ovoj zoni obavezna je potvrda Ministarstva obrane. |
| 3 | ZONA KONTROLIRANOG GRAĐENJA | Na udaljenosti od 1000 do 2000 m od granica zone zabranjene gradnje u smjeru građenja | 1. Zabrana građenja novih urbaniziranih naselja, bolnica, škola, dječjih vrtića, odmarališta i drugih građevina s većim skupovima ljudi.  2. Postojeća naselja mogu se proširivati u suprotnom smjeru od strelišta, tako da se takva naselja ne približavaju vojnom kompleksu.  3. Za građenje bilo kakvih građevina u ovoj zoni obavezna je potvrda Ministarstva obrane. |

|  |  |  |  |
| --- | --- | --- | --- |
| Tablica 6.1.: ISPITNA POSTAJA I POSTAJA ZA RAZMAGNETIRANJE BRODOVA | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 200 m od ograde – granice vojne površine ovisno o mikrolokaciji postaje, razmještaja i namjene građevina unutar postaje, karakteristika terena, okolne naseljenosti i dr. | Zabrana građenja. |
| 2 | ZONA OGRANIČENOG GRAĐENJA | Krug polumjera do 500 m od granice vojne površine | 1. Zabrana građenja građevina koje svojom visinom nadvisuju vojnu građevinu i time predstavljaju fizičku prepreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni, mogu se proširivati i dograđivati ovisno o konkretnim uvjetima u skladu s važećim prostornim planom, ali tako da se širenje usmjerava izvan ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguracije terena, karaktera građevine, njihove lokacije, moguće posljedice na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obvezna je potvrda Ministarstva obrane. |

|  |  |  |  |
| --- | --- | --- | --- |
| Tablica 6.2.: MASKIRNI VEZOVI | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 200 m od ograde – granice vojne površine ovisno o mikrolokaciji postaje, razmještaju i namjeni građevina unutar postaje, karakteristikama terena, okolnoj naseljenosti i dr. | Zabrana građenja. |
| 2 | ZONA OGRANIČENOG GRAĐENJA | Krug polumjera do 500 m od granice vojne površine | 1. Zabrana građenja građevina koje svojom visinom nadvisuju vojnu građevinu i time predstavljaju fizičku prepreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni, mogu se proširivati i dograđivati ovisno o konkretnim uvjetima u skladu s važećim prostornim planom ali tako da se širenje usmjerava izvan ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguraciji terena, karakteru građevine, njegovoj lokaciji, mogućim posljedicama na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obavezna je potvrda Ministarstva obrane. |
| 3 | ZONA KONTROLIRANOG GRAĐENJA | Krug polumjera do 1000 m od granice vojne površine | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja i predstavljaju »unosan cilj« napada. Za takvu vrstu građenja potrebna je potvrda Ministarstva obrane. |

|  |  |  |  |
| --- | --- | --- | --- |
| Tablica 6.3.: MOTRITELJSKI I RADARSKI POLOŽAJI | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 700 m od osi uređaja ovisno o mikrolokaciji postaje, razmještaju i namjeni građevina unutar postaje, karakteristikama terena, okolnoj naseljenosti i dr. | Zabrana građenja. |

|  |  |  |  |
| --- | --- | --- | --- |
| Tablica 6.4.: MOL | | | |
| Red. broj | NAZIV ZAŠTITNE ZONE | VELIČINA  ZAŠTITNE ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA (K=8) | Prema proračunu pirotehničke sigurnosti | Zabrana građenja. |
| 2 | ZONA OGRANIČENOG GRAĐENJA – II (K=15) | 1. Zabrana građenja vojarni, industrijskih građevina, stambenih zgrada, bolnica, škola, dječjih vrtića, odmarališta i drugih građevina s većim skupovima ljudi.  2. Dozvoljeno je građenje prometnica, dalekovoda i skladišta (vidjeti vrstu i drugo).  3. Za građenje bilo kakvih građevina u ovoj zoni obavezna je potvrda Ministarstva obrane. |
| 3 | ZONA OGRANIČENOG GRAĐENJA – II (K=30) | 1. Zabrana građenja novih urbaniziranih naselja, bolnica, škola, dječjih vrtića, odmarališta i drugih građevina s većim skupovima ljudi.  2. Postojeća naselja mogu se proširiti u suprotnom smjeru od skladišnog kompleksa, tako da se takva naselja ne približavaju vojnom kompleksu.  3. Za građenje bilo kakvih građevina u ovoj zoni obavezna je potvrda Ministarstva obrane. |

|  |  |  |  |
| --- | --- | --- | --- |
| Tablica 6.5.: POTKOPI | | | |
| Red. broj | NAZIV ZAŠTITNE ZONE | VELIČINA ZONE | DEFINICIJA ZAŠTITNE ZONE |
| 1 | ZONA ZABRANE GRAĐENJA | Do 400 m računajući od granice vojne građevine ovisno o mikrolokaciji građevine, karakteristikama terena, okolnoj naseljenosti i dr. | Zabrana građenja. |
| 2 | ZONA OGRANIČENOG GRAĐENJA | Krug polumjera do 600 m od središta vojne građevine | 1. Zabrana građenja građevina koje svojom visinom nadvisuju vojnu građevinu i time predstavljaju fizičku prepreku koja ometa rad vojnih uređaja.  2. Zabrana građenja industrijskih i energetskih građevina, dalekovoda, antena, raznih građevina metalnih konstrukcija, elektronskih uređaja i drugih građevina koje emitiranjem elektromagnetnih valova ili na neki drugi način ometaju rad vojnih uređaja, ugrožavaju sigurnost i tajnost vojnog kompleksa ili predstavljaju »unosan cilj« napada.  3. Postojeća naselja i građevine ranije izgrađeni u ovoj zoni, mogu se proširivati i dograđivati ovisno o konkretnim uvjetima u skladu s važećim prostornim planom ali tako da se širenje usmjerava izvan ove zone.  4. Pojedinačno, individualno građenje manjih građevina moguće je ovisno o konkretnim uvjetima (konfiguraciji terena, karakteru građevine, njegovoj lokaciji, mogućim posljedicama na rad vojnih uređaja, sigurnost i zaštitu tajnosti).  5. Za građenje bilo kakvih građevina u ovoj zoni obavezna je potvrda Ministarstva obrane. |
| 3 | ZONA KONTROLIRANOG GRAĐENJA | Krug polumjera do 1500 m od središta vojne građevine | Dozvoljeno je građenje svih građevina osim građenja krupnih industrijskih građevina i drugih građevina koje svojim tehničkim, tehnološkim i drugim karakteristikama mogu ometati rad vojnih uređaja i predstavljaju »unosan cilj« napada. Za takvu vrstu građenja potrebna je potvrda Ministarstva obrane. |

122 06.11.2015 Pravilnik o zaštitnim i sigurnosnim zonama oko vojnih lokacija i građevina

122 06.11.2015 Pravilnik o zaštitnim i sigurnosnim zonama oko vojnih lokacija i građevina

122 06.11.2015 Pravilnik o zaštitnim i sigurnosnim zonama oko vojnih lokacija i građevina

122 06.11.2015 Pravilnik o zaštitnim i sigurnosnim zonama oko vojnih lokacija i građevina